|  |
| --- |
| **9. การควบคุมภายในและรายการระหว่างกัน** |

|  |
| --- |
| การควบคุมภายใน |

**9.1.1 ความเห็นของคณะกรรมการบริษัทเกี่ยวกับระบบควบคุมภายในของบริษัทฯ**

ในการประชุมคณะกรรมการบริษัท ครั้งที่ 1/2566 เมื่อวันที่ 9 สิงหาคม 2566 (ภายหลังการแปรสภาพเป็นบริษัทมหาชนจำกัด) โดยมีกรรมการตรวจสอบทั้งสามท่าน เข้าร่วมประชุมด้วย คณะกรรมการบริษัทฯ ได้พิจารณาและประเมินความเพียงพอของระบบควบคุมภายในของบริษัทฯ ตามแบบประเมินความเพียงพอของระบบการควบคุมภายในของสำนักงาน ก.ล.ต. รวมถึงทำการซักถามข้อมูล จากฝ่ายบริหาร เพื่อพิจารณาระบบการควบคุมภายในของบริษัทฯ ในด้านต่างๆ ตามแนวทางของ The Committee of Sponsoring Organizations of Treadway Commission (“COSO”) ซึ่งประกอบด้วย

1. การควบคุมภายในองค์กร (Control Environment)
2. การประเมินความเสี่ยง (Risk Assessment)
3. การควบคุมการปฏิบัติงาน (Control Activities)
4. ระบบสารสนเทศและการสื่อสารข้อมูล (Information and Communication)
5. ระบบการติดตาม (Monitoring Activities)

คณะกรรมการบริษัทฯ มีความเห็นว่าบริษัทฯ มีระบบการควบคุมภายในที่เพียงพอและเหมาะสม โดยบริษัทฯ ได้จัดให้มีบุคลากรอย่างเพียงพอที่จะดำเนินการตามระบบดังกล่าวได้อย่างมีประสิทธิภาพ สามารถทำให้การดำเนินกิจการของบริษัทฯ เป็นไปตามหลักการกำกับดูแลกิจการที่ดี (Good Corporate Governance) และมีความโปร่งใส นอกจากนี้ บริษัทฯ ยังจัดให้มีระบบการติดตามดูแลการดำเนินงานของบริษัทฯ เพื่อให้มั่นใจได้ว่าจะสามารถป้องกันทรัพย์สินของบริษัทฯ จากการที่กรรมการหรือผู้บริหารนำไปใช้โดยมิชอบหรือโดยไม่มีอำนาจ รวมถึงการมีระบบการควบคุมดูแลที่เพียงพอในเรื่องการทำธุรกรรมกับบุคคลที่อาจมีความขัดแย้งหรือบุคคลที่เกี่ยวโยงกัน โปรดพิจารณารายละเอียดเพิ่มเติมในเอกสารแนบ 6 *(รายงานคณะกรรมการตรวจสอบ)* และเอกสารแนบ 7 *(แบบประเมินความเพียงพอของระบบควบคุมภายใน)*

* + 1. **การดำเนินการเกี่ยวกับระบบควบคุมภายในของกลุ่มบริษัทฯ**

บริษัทฯ มีคณะกรรมการตรวจสอบเพื่อทำหน้าที่สอบทานให้บริษัทฯ มีระบบการควบคุมภายในและการตรวจสอบภายในที่เหมาะสมและมีประสิทธิผล ตลอดจนสอบทานการปฏิบัติงานของบริษัทฯ ให้เป็นไปตามกฎหมายว่าด้วยหลักทรัพย์และตลาดหลักทรัพย์ ข้อกำหนดของตลาดหลักทรัพย์และกฎหมายที่เกี่ยวข้องกับการประกอบธุรกิจของบริษัทฯ โดยคณะกรรมการตรวจสอบจะมีการประชุมร่วมกันอย่างน้อยทุกไตรมาส เพื่อพิจารณาและดำเนินการให้มีรายงานทางการเงินที่ถูกต้องและมีการเปิดเผยข้อมูลอย่างครบถ้วนและเพียงพอ รวมถึงการพิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์ให้เป็นไปตามกฎหมายและข้อกำหนดของคณะกรรมการกำกับตลาดทุน และตลาดหลักทรัพย์ ซึ่งในการประชุมจะมีผู้สอบบัญชีเข้าร่วมประชุมเพื่อให้ข้อสังเกตจากการตรวจสอบบัญชีของบริษัทฯ

บริษัทฯ และบริษัทย่อยได้ว่าจ้างบริษัท เจพี ทิพ ออดิท จำกัด (“**ผู้ตรวจสอบภายในอิสระ**”) เพื่อทำหน้าที่สอบทานระบบการควบคุมภายในของบริษัทฯและบริษัทย่อย โดยผู้ตรวจสอบภายในอิสระได้เริ่มเข้าปฏิบัติงานในปี 2564 และได้มีการตรวจติดตามความคืบหน้าของการปรับปรุงแก้ไขการปฏิบัติงานและระบบควบคุมภายในของกลุ่มบริษัทฯ ในระหว่างปี 2564-2565 อย่างไรก็ตาม เพื่อให้มั่นใจถึงประสิทธิภาพของระบบควบคุมภายในของกลุ่มบริษัทฯ ในปี 2566 บริษัทฯ และบริษัทย่อยจึงได้มอบหมายให้ผู้ตรวจสอบภายในอิสระเข้าปฏิบัติงานสอบทานการควบคุมภายในของกระบวนการหลักทั้งหมดที่มีอยู่ในปัจจุบันของบริษัทฯ และบริษัทย่อย รวมถึงสอบทานความคืบหน้าของการปรับปรุงแก้ไขการปฏิบัติงานตามข้อสังเกตที่พบจากการสอบทานระบบควบคุมภายในและเตรียมความพร้อมต่อการตอบแบบประเมินความพอเพียงของระบบควบคุมภายในของสำนักงาน ก.ล.ต. และให้คำแนะนำในการปรับปรุงการควบคุมภายในให้สอดคล้องตามแนวปฏิบัติที่ดี โดยเป็นการประเมินการควบคุมภายในเบื้องต้นตาม 5 องค์ประกอบของการบริหารจัดการความเสี่ยงตามแนวทางของ COSO ซึ่งเป็นไปในแนวทางเดียวกันกับแบบประเมินความเพียงพอของระบบการควบคุมภายในของสำนักงาน ก.ล.ต. โดยผู้ตรวจสอบภายในอิสระได้จัดทำรายงานผลการประเมินและตรวจสอบระบบควบคุมภายในของบริษัทฯ และนำเสนอรายงานให้แก่คณะกรรมการตรวจสอบทราบ ซึ่งบริษัทฯ และบริษัทย่อยได้ดำเนินการแก้ไขปรับปรุงระบบการปฏิบัติงานในฝ่ายต่างๆ ตามข้อเสนอแนะของผู้ตรวจสอบภายในอิสระ

* + 1. **ความเห็นของผู้ตรวจสอบภายในเกี่ยวกับระบบควบคุมภายในของกลุ่มบริษัทฯ** 
       1. **ความเห็นของผู้ตรวจสอบภายในอิสระเกี่ยวกับระบบควบคุมภายในของบริษัทฯ**

ผู้ตรวจสอบภายในอิสระได้เข้าปฏิบัติงานตรวจสอบและประเมินระบบควบคุมภายในของบริษัทฯ ครั้งที่ 1/2566สำหรับงวดตั้งแต่วันที่ 1 ตุลาคม 2565 ถึงวันที่ 31 ธันวาคม 2565 ในระหว่างวันที่ 16 มกราคม 2566 ถึงวันที่ 3 กุมภาพันธ์ 2566 ซึ่งครอบคลุมกระบวนการปฏิบัติงานทั้งหมด 11 ระบบ ได้แก่

(1) COSO 2013 Internal Control and Corporate Governance (CG),Compliance

(2) Enterprise Risk Management (ERM)

(3) วงจรรายได้จากการขายและบริการ การรับรู้รายได้ และการรับชำระเงิน

(4) วงจรจัดหาและการรับบริการ และการจ่ายชำระเงิน

(5) วงจรการบริหารสินค้าคงคลัง

(6) วงจรการผลิตและการคำนวณต้นทุน

(7) วงจรการควบคุมและบริหารเงินสดและเงินทดรองจ่าย

(8) วงจรการบริหารสินทรัพย์ถาวร และการซ่อมบำรุง

(9) วงจรการบริหารงานบุคคล

(10) การคุ้มครองข้อมูลส่วนบุคคล PDPA

(11) IT General and Application Controls Review

และได้ออกรายงานการตรวจสอบและประเมินระบบควบคุมภายใน เมื่อวันที่ 28 กุมภาพันธ์ 2566 โดยผู้ตรวจสอบภายในอิสระได้รายงานผลการตรวจสอบและประเมินระบบควบคุมภายในและเสนอแนะสิ่งที่ควรปรับปรุงในแต่ละกระบวนการต่อคณะกรรมการตรวจสอบ ในการประชุมคณะกรรมการตรวจสอบ ครั้งที่ 1/2566 เมื่อวันที่ 28 กุมภาพันธ์ 2566 ซึ่งสามารถสรุปประเด็นทั้งหมด 7 ประเด็น แบ่งเป็นประเด็นความสำคัญสูง 1 ประเด็น ปานกลาง 2 ประเด็น และประเด็นความสำคัญต่ำ 4 ประเด็น โดยบริษัทฯ ได้ดำเนินการแก้ไขปรับปรุงระบบการปฏิบัติงานในฝ่ายต่างๆ ตามข้อเสนอแนะของผู้ตรวจสอบภายในอิสระ

ผู้ตรวจสอบภายในอิสระได้เข้ามาติดตามผลการตรวจสอบและประเมินระบบควบคุมภายในของบริษัทฯ ครั้งที่ 2/2566 สำหรับงวดตั้งแต่วันที่ 1 มีนาคม 2566 ถึงวันที่ 31 พฤษภาคม 2566 ในระหว่างวันที่ 22 พฤษภาคม 2566 ถึงวันที่ 16 มิถุนายน 2566 พบว่าบริษัทฯ ได้ดำเนินการแก้ไขปรับปปรุงประเด็นคงค้างที่คงค้างอยู่ทั้ง 7 ประเด็น เป็นที่เรียบร้อยแล้ว และได้ออกรายงานผลการตรวจสอบและประเมินระบบควบคุมภายใน เมื่อวันที่ 14 กรกฎาคม 2566 โดยผู้ตรวจสอบภายในอิสระได้รายงานผลการตรวจสอบและประเมินระบบควบคุมภายในต่อคณะกรรมการตรวจสอบ ในการประชุมคณะกรรมการตรวจสอบ ครั้งที่ 1/2566 เมื่อวันที่ 9 สิงหาคม 2566 (ภายหลังการแปรสภาพเป็นบริษัทมหาชนจำกัด)

**สรุปผลการตรวจสอบและประเมินระบบควบคุมภายในของบริษัทฯ**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **ระบบงาน** | **ประเด็นที่ตรวจพบในการตรวจสอบ ครั้งที่ 1/2566** | | | | **ดำเนินการแก้ไขในการตรวจสอบ ครั้งที่ 2/2566** | | | |
| **ระดับความสำคัญ** | | | | **ระดับความสำคัญ** | | | |
| **สูง** | **ปานกลาง** | **ต่ำ** | **รวม** | **สูง** | **ปานกลาง** | **ต่ำ** | **รวม** |
| 1. Internal Control and Corporate Governance (CG) | - | - | - | **-** | - | - | - | **-** |
| 2. Enterprise Risk Management (ERM) | - | - | - | **-** | - | - | - | **-** |
| 3. วงจรรายได้จากการขายและบริการ การรับรู้รายได้ และการรับชำระเงิน | - | - | - | **-** | - | - | - | **-** |
| 4. วงจรจัดหาและการรับบริการ และการจ่ายชำระเงิน | - | - | 1 | **1** | - | - | (1) | **(1)** |
| 5. วงจรการบริหารสินค้าคงคลัง | - | - | - | **-** | - | - | - | **-** |
| 6. วงจรผลิตและการคำนวนต้นทุน | - | - | - | **-** | - | - | - | **-** |
| 7. วงจรการควบคุมและบริหารเงินสดและเงินทดรองจ่าย | - | - | - | **-** | - | - | - | **-** |
| 8. วงจรการบริหารสินทรัพย์ถาวรและการซ่อมบำรุง | - | - | - | **-** | - | - | - | **-** |
| 9. วงจรการบริหารบุคลากร | - | - | 1 | **1** | - | - | (1) | **(1)** |
| 10. การคุ้มครองข้อมูลส่วนบุคคล (PDPA) | 1 | 2 | - | **3** | (1) | (2) | - | **(3)** |
| 11. IT General and Application Controls Review | - | - | 2 | **2** | - | - | (2) | **(2)** |
| **รวม** | **1** | **2** | **4** | **7** | **(1)** | **(2)** | **(4)** | **(7)** |

ข้อสังเกตของผู้ตรวจสอบภายในอิสระจากการตรวจสอบและประเมินระบบควบคุมภายในของบริษัทฯ การดำเนินการของบริษัทฯ รวมถึงผลการตรวจติดตามของผู้ตรวจสอบภายในอิสระ สามารถสรุปได้ดังนี้

| **ระบบงาน** | **ประเด็นที่ตรวจสอบ** | **ระดับ**  **ความสำคัญ** | **การดำเนินงานของบริษัทฯ**  **และผลการตรวจติดตามของผู้ตรวจสอบภายในอิสระ** |
| --- | --- | --- | --- |
| 1. วงจรจัดหาและการจ่ายชำระเงิน | * ตรวจสอบรายการสั่งซื้อจำนวน 79 รายการ พบว่ามีการนำใบเสนอราคาที่หมดอายุมาแนบประกอบการสั่งซื้อจำนวน 2 รายการ โดยผู้ปฏิบัติงานแจ้งว่า มีการสอบถามจากทาง supplier ทางวาจาเรียบร้อยแล้วว่าราคายังยืนตามใบเสนอราคาเดิม | ต่ำ | * จากการตรวจสอบรายการสั่งซื้อจำนวน 91 รายการ พบว่ามีการ นำใบเสนอราคาที่เป็นปัจจุบันมาแนบประกอบอย่างครบถ้วน   **ผลการดำเนินการของบริษัทฯ:** แก้ไขเรียบร้อยแล้วในการตรวจสอบครั้งที่ 2/2566 |
| 1. วงจรการบริหารบุคคล | * จากการตรวจสอบแบบประเมินผการทดลองงานของพนักงานใหม่ พบว่ามีการแจ้งผลให้ผู้ปฏิบัติงานทราบทางวาจาเท่านั้น ซึ่งไม่มีการให้พนักงานลงนามรับทราบเป็นลายลักษณ์อักษร | ต่ำ | * จากการตรวจสอบแบบประเมินผลการทดลองงานของพนักงานจำนวน 5 ราย พบว่าบริษัทฯ มีการประเมินทดลองงานเป็นไปตามที่กำหนดทุกรายการ   **ผลการดำเนินการของบริษัทฯ:** แก้ไขเรียบร้อยแล้วในการตรวจสอบครั้งที่ 2/2566 |
| 1. การคุ้มครองข้อมูลส่วนบุคคล PDPA | จากการตรวจสอบกระบวนการคุ้มครองข้อมูลส่วนบุคคล (PDPA) พบว่า   * ไม่มีการกำหนดนโยบายเกี่ยวกับระยะเวลาการจัดเก็บข้อมูล การทำลายข้อมูล และการจัดประเภทข้อมูล * มีการกำหนดนโยบายความเป็นส่วนตัว (สำหรับบุคคลภายนอก) และนโยบายความเป็นส่วนตัว (สำหรับพนักงาน) แต่ยังไม่ประกาศใช้ * ไม่มีการกำหนดขั้นตอนการปฏิบัติสำหรับมาตรการเมื่อเกิดเหตุละเมิดและกระบวนการแจ้ง และขั้นตอนปฏิบัติสำหรับกระบวนการจัดการคำร้องขอใช้สิทธิ * ไม่มีเอกสารประกอบการทำงาน เช่น * เอกสารบันทึกข้อตกลงการประมวลผลข้อมูลส่วนบุคคล * เอกสารข้อตกลงการแซร์ข้อมูลระหว่างองค์กร * เอกสารขอความยินยอมการเก็บคุกกี้ในเว็บไซต์บริษัท * แบบฟอร์มประเมินคู่ค้า * แบบแจ้งเหตุละเมิดฯ ต่อเจ้าของข้อมูล * เอกสารประเมินผลกระทบด้านการคุ้มครองข้อมูลส่วนบุคคล | สูง | * บริษัทฯ มีการกำหนดนโยบายในการจัดเก็บข้อมูลส่วนบุคคลแล้ว โดยมีการเฉพาะเจาะจงแต่ละรายการเอกสาร และกำหนดระยะเวลาในการจัดเก็บข้อมูลให้สัมพันธ์กับแต่ละกิจกรรมอย่างชัดเจน * บริษัทฯ มีนโยบายการทำลายข้อมูลแล้ว และมีการบันทึกข้อมูลและขั้นตอนการทำลายข้อมูลอย่างชัดเจน * บริษัทฯ มีการกำหนดให้บันทึกการจัดประเภทข้อมูลอย่างชัดเจน * บริษัทฯ มีการกำหนดนโยบายความเป็นส่วนตัว (สำหรับบุคคล ภายนอก) และนโยบายความเป็นส่วนตัว (สำหรับพนักงาน) และมีการประกาศใช้อย่างเป็นทางการแล้ว * มีการกำหนดขั้นตอนการปฏิบัติสำหรับมาตรการละเมิดเหตุและกระบวนการแจ้งและขั้นตอนการปฏิบัติสำหรับกระบวนการจัดการคำร้องขอใช้สิทธิเรียบร้อยแล้ว * มีการจัดทำเอกสารประกอบการทำงานเรียบร้อยแล้ว   **ผลการดำเนินการของบริษัทฯ:** แก้ไขเรียบร้อยแล้วในการตรวจสอบครั้งที่ 2/2566 |
| 1. การคุ้มครองข้อมูลส่วนบุคคล PDPA | จากการตรวจสอบกระบวนการปฏิบัติงาน พบว่าบริษัทมีการปฏิบัติที่ไม่เหมาะสม ดังนี้   * ไม่มีการจัดอบรมเรื่อง PDPA และการใช้เอกสารที่เกี่ยวข้องอย่างเหมาะสม * มีการบันทึกกิจกรรมการประมวลผลข้อมูลส่วนบุคคลอย่างชัดเจน แต่ระบุข้อมูลไม่ครบถ้วน * ไม่มีการจัดทำเอกสารขอความยินยอมการเก็บคุกกี้ในเว็บไซต์บริษัท * มีการจัดทำหนังสือคำร้องขอใช้สิทธิของเจ้าของข้อมูลส่วนบุคคลแล้ว แต่ยังไม่ได้เริ่มใช้อย่างชัดเจน | ปานกลาง | * บริษัทฯ มีแผนการจัดการการอบรมเรื่อง PDPA ในอนาคต และมีการจัดอบรม PDPA เมื่อวันที่ 16 มิ.ย. 2566 เพื่อประเมินความรู้พนักงานตามแบบฟอร์มการประเมินผลการฝึกอบรมภายในบริษัท * บริษัทฯ มีการจัดทำข้อตกลงการประมวลผลข้อมูลส่วนบุคคล และมีการเริ่มใช้อย่างชัดเจนแล้ว และมีการบันทึกกิจกรรมประมวลผลข้อมูลส่วนบุคคล โดยกรอกข้อมูลอย่างครบถ้วนแล้ว * บริษัทฯ มีการจัดทำหนังสือให้ความยินยอมในการเปิดเผยข้อมูลส่วนบุคคลโดยแนบเอกสารสัญญาจ้างอย่างครบถ้วน และจัดทำเอกสารขอความยินยอมการเก็บคุกกี้ในเว็บไซต์บริษัทอย่างชัดเจน * บริษัทฯ มีหนังสือคำร้องขอใช้สิทธิของเจ้าของข้อมูลส่วนบุคคลอย่างชัดเจนแล้ว และมีการนำมาใช้อย่างเป็นทางทาร   **ผลการดำเนินการของบริษัทฯ** : แก้ไขเรียบร้อยแล้วในการตรวจสอบครั้งที่ 2/2566 |
| 1. การคุ้มครองข้อมูลส่วนบุคคล PDPA | * บริษัทฯ มีการจัดทำเอกสารใบกำหนดหน้าที่งานและคุณสมบัติเฉพาะ ตำแหน่งผู้ปฎิบัติงานคุ้มครองข้อมูลส่วนบุคคล (DPO) อย่างชัดเจน แต่ยังไม่มีการประกาศแต่งตั้งอย่างเป็นทางการ * ไม่มีการจัดทำประกาศหรือแบบฟอร์มเอกสารที่สำคัญเพื่อใช้ในการควบคุมการทำงานอย่างชัดเจน | ปานกลาง | * บริษัทฯ จัดทำประกาศแต่งตั้งเจ้าหน้าที่คุ้มครองข้อมูลส่วนบุคคล (DPO) อย่างเป็นทางการ รวมทั้งมีมาตรการเมื่อเกิดเหตุละเมิดและกระบวนการแจ้งอย่างชัดเจน   **ผลการดำเนินการของบริษัทฯ :** แก้ไขเรียบร้อยแล้วในการตรวจสอบครั้งที่ 2/2566 |
| 1. IT General and Application Control Review | บริษัทฯ มีการจัดทำนโยบายและได้มีการนำไปปฏิบัติแล้ว รวมทั้งมีการ กำหนดเอกสารประกอบการทำงานอย่างชัดเจน แต่พบข้อสังเกตดังนี้   * มีการจัดเก็บข้อมูลและหลักฐานประกอบไม่ครบถ้วน เช่น สินทรัพย์ IT บางรางการ ไม่มีข้อมูล ชื่อ Supplier เบอร์โทร ระยะเวลา Maintenance เป็นต้น * ไม่มีการจัดทำเอกสารหลักฐานประกอบ เช่น การแบ่งพื้นที่การทำงาน ระหว่างพื้นที่ทำงานทั่วไปและพื้นที่ทำงานทำงานปฏิบัติการในส่วนของห้อง Computer/ Network/ IT เพื่อแสดงให้เห็นว่ามีการจัดวางพื้นที่ที่เกี่ยวข้องกับระบบสารสนเทศในพื้นที่ที่เหมาะสม | ต่ำ | * บริษัทฯ มีการจัดเก็บข้อมูลและหลักฐานประกอบอย่างครบถ้วนโดยมีการระบุชื่อ Supplier เบอร์โทร ผู้ติดต่อ ระยะเวลาการ Maintenance อย่างชัดเจน รวมทั้งดำเนินการแบ่งพื้นที่ทำงานทั่วไป และพื้นที่ทำงานทำงานปฏิบัติการในส่วนของห้อง Computer/ Network/ IT เพื่อแสดงให้เห็นว่ามีการจัดวางพื้นที่ที่เกี่ยวข้องกับระบบสารสนเทศในพื้นที่ที่เหมาะสม   **ผลการดำเนินการของบริษัทฯ:** แก้ไขเรียบร้อยแล้วในการตรวจสอบครั้งที่ 2/2566 |
| 1. IT General and Application Control Review | * บริษัทฯ ไม่มีการบันทึกข้อมูลหน่วยงานที่มีความสำคัญกรณีเกิดเหตุการณ์ฉุกเฉินในแผนที่ BCP อย่างชัดเจนเป็นลายลักษณ์อักษร | ต่ำ | * บริษัทฯ มีการบันทึกข้อมูลหน่วยงานที่มีความสำคัญกรณีเกิดเหตุการณ์ฉุกเฉินในแผน BCP อย่างชัดเจนเป็นลายลักษณ์อักษร   **ผลการดำเนินการของบริษัทฯ** : แก้ไขเรียบร้อยแล้วในการตรวจสอบครั้งที่ 2/2566 |

* + - 1. **ความเห็นของผู้ตรวจสอบภายในอิสระเกี่ยวกับระบบควบคุมภายในของบริษัทย่อย**

ผู้ตรวจสอบภายในอิสระได้เข้าปฏิบัติงานตรวจสอบและประเมินระบบควบคุมภายในของบริษัทย่อย ครั้งที่ 1/2566 ซึ่งประกอบด้วย SI, KI, WELL สำหรับงวดตั้งแต่วันที่ 1 ตุลาคม 2565 ถึงวันที่ 31 ธันวาคม 2565 ในระหว่างวันที่ 3-13 มกราคม 2566 และวันที่ 6-17 กุมภาพันธ์ 2566 ซึ่งครอบคลุมกระบวนการปฏิบัติงานทั้งหมด 11 ระบบ ได้แก่

(1) COSO 2013 Internal Control and Corporate Governance (CG),Compliance

(2) Enterprise Risk Management (ERM)

(3) วงจรรายได้จากการขายและบริการ การรับรู้รายได้ และการรับชำระเงิน

(4) วงจรจัดหาและการรับบริการ และการจ่ายชำระเงิน

(5) วงจรการบริหารสินค้าคงคลัง

(6) วงจรการผลิตและการคำนวณต้นทุน

(7) วงจรการควบคุมและบริหารเงินสดและเงินทดรองจ่าย

(8) วงจรการบริหารสินทรัพย์ถาวร และการซ่อมบำรุง

(9) วงจรการบริหารงานบุคคล

(10) การคุ้มครองข้อมูลส่วนบุคคล PDPA

(11) IT General and Application Controls Review

และได้ออกรายงานการตรวจสอบและประเมินระบบควบคุมภายใน เมื่อวันที่ 28 กุมภาพันธ์ 2566 โดยผู้ตรวจสอบภายในอิสระได้รายงานผลการตรวจสอบและประเมินระบบควบคุมภายในและเสนอแนะสิ่งที่ควรปรับปรุงในแต่ละกระบวนการต่อคณะกรรมการตรวจสอบ ในการประชุมคณะกรรมการตรวจสอบ ครั้งที่ 1/2566 เมื่อวันที่ 28 กุมภาพันธ์ 2566 ซึ่งสามารถสรุปประเด็นทั้งหมด 5 ประเด็น แบ่งเป็นประเด็นความสำคัญสูง 1 ประเด็น ปานกลาง 2 ประเด็น และประเด็นความสำคัญต่ำ 2 ประเด็น โดยบริษัทย่อยทั้งสามบริษัทได้ดำเนินการแก้ไขปรับปรุงระบบการปฏิบัติงานในฝ่ายต่างๆ ตามข้อเสนอแนะของผู้ตรวจสอบภายในอิสระ

ผู้ตรวจสอบภายในอิสระได้เข้ามาติดตามผลการตรวจสอบและประเมินระบบควบคุมภายในของบริษัทย่อย ครั้งที่ 2/2566 สำหรับงวดตั้งแต่วันที่ 1 มีนาคม 2566 ถึงวันที่ 31 พฤษภาคม 2566 ในระหว่างวันที่ 15-19 พฤษภาคม 2566 และวันที่ 19-20 มิถุนายน 2566 พบว่าบริษัทย่อยได้ดำเนินการแก้ไขปรับปปรุงประเด็นคงค้างที่คงค้างอยู่ทั้ง 5ประเด็นเป็นที่เรียบร้อยแล้ว และได้ออกรายงานผลการตรวจสอบและประเมินระบบควบคุมภายใน เมื่อวันที่ 14 กรกฎาคม 2566 โดยผู้ตรวจสอบภายในอิสระได้รายงานผลการสอบทานระบบควบคุมภายในต่อคณะกรรมการตรวจสอบ ในการประชุมคณะกรรมการตรวจสอบ ครั้งที่ 1/2566 เมื่อวันที่ 9 สิงหาคม 2566 (ภายหลังการแปรสภาพเป็นบริษัทมหาชนจำกัด)

**สรุปผลการตรวจสอบและประเมินระบบควบคุมภายในของบริษัทย่อย**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **ระบบงาน** | **ประเด็นที่ตรวจพบในการตรวจสอบครั้งที่ 1/2566** | | | | **ดำเนินการแก้ไขในการตรวจสอบครั้งที่ 2/2566** | | | |
| **ระดับความสำคัญ** | | | | **ระดับความสำคัญ** | | | |
| **สูง** | **ปานกลาง** | **ต่ำ** | **รวม** | **สูง** | **ปานกลาง** | **ต่ำ** | **รวม** |
| 1. Internal Control and Corporate Governance (CG) | - | - | - | **-** | - | - | - | **-** |
| 2. Enterprise Risk Management (ERM) | - | - | - | **-** | - | - | - | **-** |
| 3. วงจรรายได้จากการขายและบริการ การรับรู้รายได้ และการรับชำระเงิน | - | - | - | **-** | - | - | - | **-** |
| 4. วงจรจัดหาและการจ่ายชำระเงิน | - | - | - | **-** | - | - | - | **-** |
| 5. วงจรการบริหารสินค้าคงคลัง | - | - | - | **-** | - | - | - | **-** |
| 6. วงจรการผลิตและการคำนวนต้นทุน | - | - | - | **-** | - | - | - | **-** |
| 7. วงจรการควบคุมและบริหารเงินสดและเงินทดรองจ่าย | - | - | - | **-** | - | - | - | **-** |
| 8. วงจรการบริหารสินทรัพย์ถาวร และการซ่อมบำรุง | - | - | - | **-** | - | - | - | **-** |
| 9. วงจรการบริหารบุคลากร | - | - | - | **-** | - | - | - | **-** |
| 10. การคุ้มครองข้อมูลส่วนบุคคล (PDPA) | 1 | 2 | - | **3** | (1) | (2) | - | **(3)** |
| 11. IT General and Application Controls Review | - | - | 2 | **2** | - | - | (2) | **(2)** |
| **รวม** | **1** | **2** | **2** | **5** | **(1)** | **(2)** | **(2)** | **(5)** |

ข้อสังเกตของผู้ตรวจสอบภายในอิสระจากการตรวจสอบและประเมินระบบควบคุมภายในของบริษัทย่อย การดำเนินการของบริษัทย่อย รวมถึงผลการตรวจติดตามของผู้ตรวจสอบภายในอิสระ สามารถสรุปได้ดังนี้

| **ระบบงาน** | | **ประเด็นที่ตรวจสอบ** | **ระดับ**  **ความสำคัญ** | **การดำเนินงานของบริษัทย่อย**  **และผลการติดตามของผู้ตรวจสอบภายในอิสระ** |
| --- | --- | --- | --- | --- |
| 1. การคุ้มครองข้อมูลส่วนบุคคล PDPA | จากการตรวจสอบกระบวนการคุ้มครองข้อมูลส่วนบุคคล (PDPA) พบว่า   * **KI และ WELL** ไม่มีการกำหนดนโยบายเกี่ยวกับระยะเวลาการจัดเก็บข้อมูล การทำลายข้อมูล และการจัดประเภทข้อมูล * **KI** ไม่มีการกำหนดนโยบายความเป็นส่วนตัวของข้อมูล(Privacy Policy) และนโยบายคุกกี้บนเว็บไซต์บริษัท * **KI และ WELL** มีการกำหนดนโยบายความเป็นส่วนตัว (สำหรับบุคคลภายนอก) และนโยบายความเป็นส่วนตัว (สำหรับพนักงาน) แต่ยังไม่ประกาศใช้ * **SI** มีการกำหนดนโยบายไม่ชัดเจน ดังนี้ * นโยบายการเก็บรักษาและระยะเวลาในการเก็บรักษาข้อมูลส่วนบุคคล : ควรแบ่งแยกเนื้อหาแต่ละกิจกรรมและแต่ละประเภทข้อมูลส่วนบุคคลให้ชัดเจน * นโยบายการรักษาความมั่นคงปลอดภัยของผู้ควบคุมข้อมูลส่วนบุคคล : ไม่ระบุการบันทึกข้อมูลและขั้นตอนการทำลายข้อมูลและการบันทึกการจัดประเภทข้อมูลอย่างชัดเจน * **KI และ WELL** ไม่มีการกำหนดขั้นตอนการปฏิบัติสำหรับมาตรการเมื่อเกิดเหตุละเมิดและกระบวนการแจ้ง และขั้นตอนปฏิบัติสำหรับกระบวนการจัดการคำร้องขอใช้สิทธิ * **SI,KI และ WELL** ไม่มีเอกสารประกอบการทำงาน เช่น * เอกสารบันทึกข้อตกลงการประมวลผลข้อมูลส่วนบุคคล * เอกสารข้อตกลงการแซร์ข้อมูลระหว่างองค์กร * เอกสารขอความยินยอมการเก็บคุกกี้ในเว็บไซต์บริษัท * แบบฟอร์มประเมินคู่ค้า * แบบแจ้งเหตุละเมิดฯ ต่อเจ้าของข้อมูล * เอกสารประเมินผลกระทบด้านการคุ้มครองข้อมูลส่วนบุคคล * ประกาศแจ้งการประมวลผลข้อมูลส่วนบุคคล (Privacy CCTV Notice) | | สูง | * **KI และ WELL** * มีการกำหนดนโยบายในการจัดเก็บข้อมูลส่วนบุคคล โดยมีการเฉพาะเจาะจงแต่ละรายการเอกสาร และกำหนดระยะเวลาในการจัดเก็บข้อมูลให้สัมพันธ์กับแต่ละกิจกรรมอย่างชัดเจน * มีนโยบายการทำลายข้อมูลแล้ว และมีการบันทึกข้อมูลและขั้นตอนการทำลายข้อมูลอย่างชัดเจน * นโยบายการจัดประเภทข้อมูลมีการกำหนดให้บันทึกการจัดประเภทข้อมูลอย่างชัดเจน * **KI** มีการกำหนดนโยบายความเป็นส่วนตัวของข้อมูล และนโยบายคุกกี้บนเว็บไซต์อย่างชัดเจน * **KI และ WELL** มีการกำหนดนโยบายความเป็นส่วนตัว (สำหรับบุคคลภายนอก) และนโยบายความเป็นส่วนตัว (สำหรับพนักงาน) และประกาศใช้อย่างเป็นทางการแล้ว * **SI** มีการกำหนดนโยบายอย่างชัดเจน ดังนี้ * นโยบายในการจัดเก็บข้อมูลส่วนบุคคล โดยมีการเฉพาะ เจาะจงแต่ละรายการเอกสารอย่างชัดเจน * นโยบายการรักษาความมั่นคงปลอดภัยของผู้ควบคุมข้อมูลส่วนบุคคล โดยมีนโยบายการทำลายข้อมูล และมีการกำหนดให้บันทึกการจัดประเภทข้อมูลอย่างชัดเจน * **KI และ WELL** มีการกำหนดขั้นตอนปฏิบัติสำหรับมาตรการเมื่อเกิดเหตุละเมิดและกระบวนการแจ้ง และขั้นตอนปฏิบัติสำหรับกระบวนการจัดการคำร้องขอใช้สิทธิเรียบร้อยแล้ว * **SI, KI และ WELL** มีการจัดทำเอกสารประกอบการทำงานเรียบร้อยแล้ว   **ผลการดำเนินการ** : แก้ไขเรียบร้อยแล้วในการตรวจสอบครั้งที่ 2/2566 |
| 1. การคุ้มครองข้อมูลส่วนบุคคล PDPA | จากการตรวจสอบกระบวนการปฏิบัติงาน พบว่า **SI, KI และ WELL** มีการปฏิบัติที่ไม่เหมาะสม ดังนี้   * ไม่มีการจัดอบรมเรื่อง PDPA และการใช้เอกสารที่เกี่ยวข้องอย่างเหมาะสม * มีการบันทึกกิจกรรมการประมวลผลข้อมูลส่วนบุคคลอย่างชัดเจน แต่ระบุข้อมูลไม่ครบถ้วน * ไม่มีการจัดทำเอกสารขอความยินยอมการเก็บคุกกี้ในเว็บไซต์บริษัท * มีการจัดทำหนังสือคำร้องขอใช้สิทธิของเจ้าของข้อมูลส่วนบุคคลแล้ว แต่ยังไม่ได้เริ่มใช้อย่างชัดเจน * มีการจัดทำข้อตกลงการประมวลข้อมูลส่วนบุคคลแต่ยังไม่เริ่มใช้อย่างชัดเจน (เฉพาะ SI) | | ปานกลาง | * **SI, KI และ WELL** มีแผนการจัดการการอบรมพนักงานเรื่อง PDPA ในเดือนกันยายน และมีการจัดอบรม PDPA เมื่อวันที่ 16 มิ.ย. 2566 เพื่อประเมินความรู้พนักงานตามแบบฟอร์มการประเมินผลการฝึกอบรมภายในบริษัท * **SI, KI และ WELL** มีการบันทึกกิจกรรมประมวลผลข้อมูลส่วนบุคคล โดยระบุข้อมูลอย่างครบถ้วนแล้ว * **SI, KI และ WELL** มีการจัดทำหนังสือให้ความยินยอมในการเปิดเผยข้อมูลส่วนบุคคลโดยแนบเอกสารสัญญาจ้างอย่างครบถ้วน และจัดทำเอกสารขอความยินยอมการเก็บคุกกี้ในเว็บไซต์บริษัทอย่างชัดเจน * **SI, KI และ WELL** มีหนังสือคำร้องขอใช้สิทธิของเจ้าของข้อมูลส่วนบุคคลอย่างชัดเจนแล้ว และมีการนำมาใช้อย่างเป็นทางทาร * **SI** มีการจัดทำข้อตกลงการประมวลผลข้อมูลส่วนบุคคล และมีการเริ่มใช้อย่างชัดเจนแล้ว   **ผลการดำเนินการ** : แก้ไขเรียบร้อยแล้วในการตรวจสอบครั้งที่ 2/2566 |
| 1. การคุ้มครองข้อมูลส่วนบุคคล PDPA | * **SI, KI และ WELL** มีการจัดทำเอกสารใบกำหนดหน้าที่งานและคุณสมบัติเฉพาะตำแหน่งผู้ปฎิบัติงานคุ้มครองข้อมูลส่วนบุคคล (DPO) อย่างชัดเจน แต่ยังไม่มีการประกาศแต่งตั้งอย่างเป็นทางการ * ไม่มีการจัดทำประกาศหรือแบบฟอร์มเอกสารที่สำคัญเพื่อใช้ในการควบคุมการทำงานอย่างชัดเจน | | ปานกลาง | * **SI, KI และ WELL** จัดทำประกาศแต่งตั้งเจ้าหน้าที่คุ้มครองข้อมูลส่วนบุคคล (DPO) อย่างเป็นทางการ รวมทั้งมีมาตรการเมื่อเกิดเหตุละเมิดและกระบวนการแจ้งอย่างชัดเจน   **ผลการดำเนินการ** : แก้ไขเรียบร้อยแล้วในการตรวจสอบครั้งที่ 2/2566 |
| 1. IT General and Application Control Review | จากการตรวจสอบพบว่า **SI, KI และ WELL** มีการจัดทำนโยบาย กำหนดเอกสารประกอบการทำงานอย่างชัดเจน และได้นำไปปฏิบัติแล้ว ซึ่งพบข้อสังเกตดังนี้   * มีการจัดเก็บข้อมูลและหลักฐานประกอบไม่ครบถ้วน เช่น สินทรัพย์ IT บางรางการ ไม่มีข้อมูล ชื่อ Supplier เบอร์โทร ระยะเวลา Maintenance เป็นต้น * ไม่มีการจัดทำเอกสารหลักฐานประกอบ เช่น การแบ่งพื้นที่การทำงาน ระหว่างพื้นที่ทำงานทั่วไปและพื้นที่ทำงานปฏิบัติการในส่วนของห้อง Computer/ Network/ IT เพื่อแสดงให้เห็นว่ามีการจัดวางพื้นที่ที่เกี่ยวข้องกับระบบสารสนเทศในพื้นที่ที่เหมาะสม | | ต่ำ | * **SI, KI และ WELL** มีการจัดเก็บข้อมูลและหลักฐานประกอบอย่างครบถ้วนโดยมีการระบุชื่อ Supplier เบอร์โทร ผู้ติดต่อ ระยะเวลาการ Maintenance อย่างชัดเจน รวมทั้งดำเนินการแบ่งพื้นที่ทำงานทั่วไป และพื้นที่ทำงานทำงานปฏิบัติการในส่วนของห้อง Computer/ Network/ IT เพื่อแสดงให้เห็นว่ามีการจัดวางพื้นที่ที่เกี่ยวข้องกับระบบสารสนเทศในพื้นที่ที่เหมาะสม   **ผลการดำเนินการ** : แก้ไขเรียบร้อยแล้วในการตรวจสอบ ครั้งที่ 2/2566 |
| 1. IT General and Application Control Review | * **SI, KI และ WELL** ไม่มีการบันทึกข้อมูลหน่วยงานที่มีความสำคัญกรณีเกิดเหตุการณ์ฉุกเฉินในแผนที่ BCP อย่างชัดเจนเป็นลายลักษณ์อักษร | | ต่ำ | * **SI, KI และ WELL** มีการบันทึกข้อมูลหน่วยงานที่มีความสำคัญกรณีเกิดเหตุการณ์ฉุกเฉินในแผน BCP อย่างชัดเจนเป็นลายลักษณ์อักษร   **ผลการดำเนินการ** : แก้ไขเรียบร้อยแล้วในการตรวจสอบ ครั้งที่ 2/2566 |

**9.1.4 แผนการตรวจสอบภายใน**

ที่ประชุมคณะกรรมการตรวจสอบ ครั้งที่ 1/2566 เมื่อวันที่ 9 สิงหาคม 2566 (ภายหลังการแปรสภาพเป็นบริษัทมหาชนจำกัด) ได้อนุมัติแผนการตรวจสอบภายในสำหรับไตรมาส 3 และไตรมาส 4 ปี 2566 ดังนี้

|  |  |  |
| --- | --- | --- |
| **ระยะเวลา** | **บริษัทที่จะตรวจสอบ** | **กระบวนการที่ตรวจสอบ** |
| ไตรมาส 3 ปี 2566 | SNPS, SI, KI, WELL | วงจรจัดหาและการรับบริการและการจ่ายชำระเงิน |
| ไตรมาส 4 ปี 2566 | SNPS, SI, KI, WELL | วงจรการบริหารงานด้านรายได้ การรับรู้รายได้ และการรับชำระ |

**9.1.5 ข้อสังเกตของผู้สอบบัญชีเกี่ยวกับระบบควบคุมภายในของบริษัทฯ**

บริษัท ดีลอยท์ ทู้ช โธมัทสุ สอบบัญชี จำกัด ซึ่งเป็นผู้สอบบัญชีของบริษัทฯ ได้รายงานต่อที่ประชุมคณะกรรมการตรวจสอบ ครั้งที่ 1/2566 เมื่อวันที่ 28 กุมภาพันธ์ 2566 ระบุว่าจากการตรวจสอบงบการเงิน สำหรับปีสิ้นสุดวันที่ 31 ธันวาคม 2565 ผู้สอบบัญชีไม่มีข้อสังเกตและข้อเสนอแนะใดๆ เกี่ยวกับการควบคุมภายในด้านระบบบัญชีของบริษัทฯ

**9.1.6** หัวหน้างานตรวจสอบภายใน

ที่ประชุมคณะกรรมการตรวจสอบ ครั้งที่ 1/2566 เมื่อวันที่ 28 กุมภาพันธ์ 2566 มีมติอนุมัติแต่งตั้งให้บริษัท เจพี ทิพ ออดิท จำกัด ทำหน้าที่ตรวจสอบและประเมินระบบควบคุมภายในของบริษัทฯ โดยบริษัท เจพี ทิพ ออดิท จำกัด ได้มอบหมายให้ นายทนงศักดิ์ ประดิษฐาน ทำหน้าที่เป็นหัวหน้างานตรวจสอบภายใน ทำหน้าที่เป็นหัวหน้างานตรวจสอบภายใน ซึ่งคณะกรรมการตรวจสอบมีความเห็นว่านายทนงศักดิ์ ประดิษฐาน มีความเหมาะสมที่จะปฏิบัติหน้าที่ในตำแหน่งหัวหน้างานตรวจสอบภายในของบริษัทฯ ได้อย่างมีประสิทธิภาพ ด้วยวุฒิการศึกษา ประสบการณ์ และการเข้ารับการอบรมในหลักสูตรที่เกี่ยวข้องกับการปฏิบัติหน้าที่ โดยคุณสมบัติของผู้ดำรงตำแหน่งหัวหน้างานตรวจสอบภายในของบริษัทฯ โปรดพิจารณารายละเอียดเพิ่มเติมในเอกสารแนบ 3 *(รายละเอียดเกี่ยวกับหัวหน้างานตรวจสอบภายใน)*

**9.1.7** การแต่งตั้ง ถอดถอน และโยกย้ายหัวหน้างานตรวจสอบภายใน

คณะกรรมการตรวจสอบมีหน้าที่ในการพิจารณาความเป็นอิสระของหน่วยงานตรวจสอบภายใน โดยพิจารณาจากการปฏิบัติหน้าที่และรายงานต่าง ๆ รวมทั้งสายการบังคับบัญชา ตลอดจนพิจารณาอนุมัติการแต่งตั้ง ถอดถอน โยกย้าย หรือเลิกจ้างหัวหน้างานตรวจสอบภายใน หรือหน่วยงานอื่นใดที่รับผิดชอบเกี่ยวกับการตรวจสอบภายใน รวมถึงการพิจารณาอนุมัติแผนงานตรวจสอบภายใน งบประมาณประจำปี และกำลังพลในการปฏิบัติงานของฝ่ายตรวจสอบภายใน รวมถึงสอบทานให้มีการประเมินผลการปฏิบัติงานตรวจสอบของหน่วยงานตรวจสอบภายในตามมาตรฐานสาก

|  |
| --- |
| รายการระหว่างกัน |

### ลักษณะความสัมพันธ์

บริษัทฯ และบริษัทย่อยมีรายการระหว่างกันกับบุคคลที่อาจมีความขัดแย้งต่างๆ ประกอบด้วย กรรมการ ผู้บริหาร ผู้ถือหุ้นรายใหญ่ และบริษัทที่เกี่ยวข้อง ซึ่งสามารถสรุปลักษณะความสัมพันธ์ได้ดังนี้

| **บุคคลที่อาจมีความขัดแย้ง** | **ลักษณะการประกอบธุรกิจ** | **ลักษณะความสัมพันธ์** |
| --- | --- | --- |
| 1. บริษัท วันรัต (หน่ำเซียน) จำกัด (“NS”) | ขายส่งเคมีภัณฑ์ทางอุตสาหกรรม | * นายจารุภัทร กฤษฎาพงษ์ ซึ่งเป็นบุตรของ รศ.ดร.พรรณวิภา และน้องของ ดร.ธีรญา กฤษฎาพงษ์ ซึ่งเป็นกรรมการและผู้ถือหุ้นใหญ่ของบริษัทฯ เป็นกรรมการและถือหุ้นทางตรงใน NS ร้อยละ 0.0056 และถือหุ้นทางอ้อมใน NS ร้อยละ 23.40 ของจำนวนหุ้นที่จำหน่ายได้แล้วทั้งหมด (ผ่านบริษัท เอ็นเอสจี โฮลดิ้ง จำกัด (“NSGH”) ซึ่งนายจารุภัทรถือหุ้นทางตรงร้อยละ 7.50 และทางอ้อมผ่านบริษัท อารี แฟมิลี่ โฮลดิ้ง จำกัด “AFH”) ร้อยละ 30.00 โดย NSGH ถือหุ้นใน NS ร้อยละ 99.9889 ของจำนวนหุ้นที่จำหน่ายได้แล้วทั้งหมด และ AFH ถือหุ้นใน NSGH ร้อยละ 53.00 ของจำนวนหุ้นที่จำหน่ายได้แล้วทั้งหมด) * นายจารุภัทร กฤษฎาพงษ์ เป็นกรรมการใน NS, NSGH และ AFH * ดร.ธีรญา กฤษฎาพงษ์ ดำรงตำแหน่งกรรมการและประธานเจ้าหน้าที่บริหาร รวมถึงเป็นผู้ถือหุ้นใหญ่ของบริษัทถือหุ้นทาง อ้อมใน NS ร้อยละ 5.30 ของจำนวนหุ้นที่จำหน่ายได้แล้วทั้งหมดของ NS (ผ่าน AFH ซึ่งเป็นบริษัทที่ ดร.ธีรญาถือหุ้นทางตรงร้อยละ 10.00 ของจำนวนหุ้นที่จำหน่ายได้แล้วทั้งหมดโดย AFH ถือหุ้นทางตรงใน NSGH ร้อยละ 99.9889 ของจำนวนหุ้นที่จำหน่ายได้แล้วทั้งหมด) |
| 2. บริษัท ผลิตภัณฑ์ ธรรมชาติ ทะเลภู จำกัด (“TLP”) | จำหน่ายผลิตภัณฑ์ที่มีสารจากธรรมชาติ | * มีผู้ถือหุ้นใหญ่ร่วมกัน โดย ดร.ธีรญา กฤษฎาพงษ์ ถือหุ้นใน TLP ร้อยละ 30.00 ของจำนวนจำนวนหุ้นที่จำหน่ายได้แล้วทั้งหมด * มีกรรมการร่วมกันกับบริษัทฯ คือ ดร.ธีรญา กฤษฎาพงษ์ |
| 3. บริษัท เนทูร่า เรมมาดี จำกัด (“NTR”) | จำหน่ายเครื่องสำอาง | * มีผู้ถือหุ้นใหญ่ร่วมกัน โดยรศ.ดร.พรรณวิภา กฤษฎาพงษ์ ถือหุ้นใน NTR ร้อยละ 32.99 ของจำนวนหุ้นที่จำหน่ายได้แล้วทั้งหมด * เมื่อวันที่ 8 สิงหาคม 2566 รศ.ดร.พรรณวิภา กฤษฎาพงษ์ ได้จำหน่ายหุ้นที่ถือทั้งหมดให้แก่ผู้ถือหุ้นเดิมของ NTR ประกอบด้วย นายณฐชัย ว่องวิไลรัตน์ และนายโอฬาร โรจน์รุ่งรังสี |
| 4. บริษัท เบสเตอร์ เอ็นเทอร์ไพรซ์ จำกัด (“BE”) | ขายส่งสินค้าทางเภสัชภัณฑ์และทางการแพทย์ | * นายจารุภัทร กฤษฎาพงษ์ ซึ่งเป็นบุตรของรศ.ดร.พรรณวิภา และน้องของดร.ธีรญา กฤษฎาพงษ์ ซึ่งเป็นกรรมการและผู้ถือหุ้นใหญ่ของบริษัทฯ เป็นกรรมการของ BE และถือหุ้นใน BE ร้อยละ 33.33 ของจำนวนหุ้นที่จำหน่ายได้แล้วทั้งหมด |
| 5. บริษัท สเปเชี่ยลตี้ ไบโอเทค จำกัด (“SBT”)  ที่ประชุมสามัญผู้ถือหุ้นประจำปี 2566 เมื่อวันที่ 23 มีนาคม 2566 ได้มีมติอนุมัติให้เลิกกิจการ โดย SBT อยู่ระหว่างดำเนินการเพื่อจดทะเบียนเลิกกิจการ | ผลิตและจำหน่ายสารสกัดจากยีสต์ | * มีผู้ถือหุ้นใหญ่ร่วมกัน โดยรศ.ดร.พรรณวิภา กฤษฎาพงษ์ ถือหุ้นใน SBT ร้อยละ 3.78 และดร.ธีรญา กฤษฎาพงษ์ ถือหุ้นใน SBT ร้อยละ 71.90 ของจำนวนหุ้นที่จำหน่ายได้แล้วทั้งหมด * มีกรรมการร่วมกัน คือ รศ.ดร.พรรณวิภา กฤษฎาพงษ์ และดร.ธีรญา กฤษฎาพงษ์ |
| 6. บริษัท สตาร์ สตาร์ส จำกัด (“SS”) | จำหน่ายเวชภัณฑ์ทางการแพทย์ | * นายพิทักษ์ ตันติศักดิ์ ซึ่งเป็นญาติสนิทของรศ.ดร.พรรณวิภา และดร.ธีรญา กฤษฎาพงษ์ ซึ่งเป็นกรรมการและผู้ถือหุ้นใหญ่ของบริษัทฯ เป็นกรรมการและถือหุ้นใน SS ร้อยละ 99.98 ของจำนวนหุ้นที่จำหน่ายได้แล้วทั้งหมด |
| 7. บริษัท เดิร์มสแกน เอเชีย จำกัด (“DSA”) | ให้บริการวิจัยพัฒนาผลิตภัณฑ์เครื่องสำอาง | * มีผู้ถือหุ้นใหญ่ร่วมกัน โดยรศ.ดร.พรรณวิภา กฤษฎาพงษ์ และดร.ธีรญา กฤษฎาพงษ์ ถือหุ้นใน DSA ร้อยละ 22.67 และ 9.33 ของจำนวนหุ้นที่จำหน่ายได้แล้วทั้งหมด * นายจารุภัทร กฤษฎาพงษ์ ซึ่งเป็นบุตรของรศ.ดร.พรรณวิภา และน้องของดร.ธีรญา กฤษฎาพงษ์ เป็นกรรมการและถือหุ้นใน DSA ร้อยละ 22.67 ของจำนวนหุ้นที่จำหน่ายได้แล้วทั้งหมด * มีกรรมการร่วมกัน คือ รศ.ดร.พรรณวิภา กฤษฎาพงษ์ และดร.ธีรญา กฤษฎาพงษ์ |
| 8. บริษัท อายส์โนเวชัน จำกัด (“ENV”) | ผลิต จำหน่าย เป็นตัวแทนนำเข้า เวชภัณฑ์ และครื่องสำอาง | * มีผู้ถือหุ้นใหญ่ร่วมกัน โดยรศ.ดร.พรรณวิภา กฤษฎาพงษ์ ถือหุ้นใน ENV ร้อยละ 28 ของจำนวนหุ้นที่จำหน่ายได้แล้วทั้งหมด * มีกรรมการร่วมกัน คือ รศ.ดร.พรรณวิภา กฤษฎาพงษ์   - เมื่อวันที่ 27 ตุลาคม 2565 รศ.ดร.พรรณวิภา กฤษฎาพงษ์ ได้จำหน่ายหุ้นที่ถือทั้งหมดให้แก่ผู้ถือหุ้นเดิมของ ENV ประกอบด้วย นายณัฐวุฒิ วะน้ำค้าง นายพรชัย มาระเนตร์ นางพินิดา วะน้ำค้าง และรศ.ดร.พรรณวิภา กฤษฎาพงษ์รศ.ดร.พรรณวิภา กฤษฎาพงษ์ ได้ลาออกจากการเป็นกรรมการของ ENV แล้ว |
| 9. บริษัท ออล บีอิ้ง จำกัด (“ALL”) | ขายปลีกสินค้าอื่นๆ ในร้านค้าทั่วไป | * นางพิมลลักษณ์ ตันติศักดิ์ ซึ่งเป็นญาติสนิทของรศ.ดร.พรรณวิภา กฤษฎาพงษ์ เป็นกรรมการและถือหุ้นใน ALL ร้อยละ 24.00 ของจำนวนหุ้นที่จำหน่ายได้แล้วทั้งหมด |
| 10. บริษัท กฤษฎา แลบบอราทอรีส์ จำกัด (“KLAB”) | ให้บริการตรวจสอบวิจัยสินค้าเคมีภัณฑ์ อาหาร เครื่องสำอาง | * นายรวิพล กฤษฎาพงษ์ ซึ่งเป็นญาติสนิทของดร.ธีรญา กฤษฎาพงษ์ ถือหุ้นทางตรงใน KLAB ร้อยละ 0.0007 และถือหุ้นทางอ้อมใน KLAB ร้อยละ 41.90 ของจำนวนหุ้นที่จำหน่ายได้แล้วทั้งหมด (ผ่านบริษัท เอ็นเอสจี โฮลดิ้ง จำกัด (“NSGH”) ซึ่งนายรวิพลถือหุ้นทางตรงร้อยละ 26.00 และทางอ้อมผ่าน AFH ร้อยละ 30.00 โดย NSGH ถือหุ้นใน KLAB ร้อยละ 99.9993 ของจำนวนหุ้นที่จำหน่ายได้แล้วทั้งหมดและ AFH ถือหุ้นใน NSGH ร้อยละ 53.00 ของจำนวนหุ้นที่จำหน่ายได้แล้วทั้งหมด) * นายรวิพล กฤษฎาพงษ์ เป็นกรรมการใน KLAB, NS, NSGH และ AFH |
| 11. บริษัท สเปเชียลตี้ เนเชอรัล อินโนเวชั่น จำกัด (“SNI”) | ลงทุนในบริษัทอื่น | * เป็นผู้ถือหุ้นใหญ่ของบริษัทฯ ถือหุ้นร้อยละ 49.33 ของจำนวนหุ้นที่จำหน่ายได้แล้วทั้งหมด * มีผู้ถือหุ้นใหญ่ร่วมกัน โดยรศ.ดร.พรรณวิภา กฤษฎาพงษ์ และดร.ธีรญา กฤษฎาพงษ์ ถือหุ้นใน SNI ร้อยละ 67.00 และ 23.90 ของจำนวนหุ้นที่จำหน่ายได้แล้วทั้งหมด * นายจารุภัทร กฤษฎาพงษ์ ซึ่งเป็นบุตรของรศ.ดร.พรรณวิภา และน้องของดร.ธีรญา กฤษฎาพงษ์ ถือหุ้นใน SNI ร้อยละ 9.11 ของจำนวนหุ้นที่จำหน่ายได้แล้วทั้งหมด * มีกรรมการร่วมกัน คือ รศ.ดร.พรรณวิภา กฤษฎาพงษ์ และดร.ธีรญา กฤษฎาพงษ์ |
| 12. รศ.ดร.พรรณวิภา กฤษฎาพงษ์ | - | * รศ.ดร.พรรณวิภา กฤษฎาพงษ์ ดำรงตำแหน่งกรรมการและ ประธานกรรมการบริหาร และถือหุ้นทางตรงในบริษัทฯ ร้อยละ 29.06 และทางอ้อมร้อยละ 33.05 ของจำนวนหุ้นที่จำหน่ายได้แล้วทั้งหมดของบริษัทฯ (ผ่านบริษัท สเปเชี่ยลตี้ เนแชอรัล อินโนเวชั่น จำกัด (“SNI”) ซึ่งเป็นบริษัทที่ รศ.ดร.พรรณวิภาถือหุ้นร้อยละ 67 ของจำนวนหุ้นที่จำหน่ายได้แล้วทั้งหมดของ SNI โดย SNI ถือหุ้นในบริษัทฯ ร้อยละ 49.33 ของจำนวนหุ้นที่จำหน่ายได้แล้วทั้งหมดของบริษัทฯ) |
| 13. ดร.ธีรญา กฤษฎาพงษ์ | - | * ดร.ธีรญา กฤษฎาพงษ์ ดำรงตำแหน่งกรรมการและประธานเจ้าหน้าที่บริหาร และถือหุ้นทางตรงในบริษัทฯ ร้อยละ 21.61 และทางอ้อมร้อยละ 11.79 ของจำนวนหุ้นที่จำหน่ายได้แล้วทั้งหมดของบริษัทฯ (ผ่านบริษัท สเปเชี่ยลตี้ เนแชอรัล อินโนเวชั่น จำกัด (“SNI”) ซึ่งเป็นบริษัทที่ ดร.ธีรญาถือหุ้นร้อยละ 23.90 ของจำนวนหุ้นที่จำหน่ายได้แล้วทั้งหมดของ SNI โดย SNI ถือหุ้นในบริษัทฯ ร้อยละ 49.33 ของจำนวนหุ้นที่จำหน่ายได้แล้วทั้งหมดของบริษัทฯ) |

### รายละเอียดรายการระหว่างกัน

ในปี 2565 และงวดหกเดือนแรกของปี 2566 บริษัทฯ และบริษัทย่อยมีรายการกับบุคคลที่อาจมีความขัดแย้ง โดยมีรายละเอียดสรุปได้ดังนี้ *(โปรดพิจารณารายละเอียดรายการระหว่างกันเพิ่มเติมในหมายเหตุประกอบงบการเงิน)*

| **บริษัทที่เกี่ยวข้อง** | **บุคคลที่ อาจมีความขัดแย้ง** | **ลักษณะรายการ** | **มูลค่ารายการ (ล้านบาท)** | | **ความจำเป็นและสมเหตุสมผลของรายการ** | **ความเห็นของคณะกรรมการตรวจสอบ** |
| --- | --- | --- | --- | --- | --- | --- |
| **ปี 2565** | **ม.ค. – มิ.ย. 2566** |
| **1. รายการขายสินค้า** | | | | | | |
| SNPS | NS | * รายได้จากการขาย * ลูกหนี้การค้า | 36.08 1.60 | 21.82  4.26 | SNPS ขายสินค้าประเภทสารสกัดจากสมุนไพร วัตถุดิบสำหรับเครื่องสำอางและเวชสำอาง และสินค้าซื้อมาขายไปให้แก่ NS ซึ่งเป็นตัวแทนจำหน่ายของบริษัทฯ โดยราคาขายสินค้าให้แก่ NS เป็นไปตาม Price List ของตัวแทนจำหน่ายและมีเงื่อนไขการค้าที่สามารถเทียบเคียงได้กับลูกค้ารายอื่น | การทำรายการดังกล่าวเป็นการดำเนินธุรกิจตามปกติของ SNPS โดยราคาขายสินค้าให้แก่ NS เป็นไปตาม Price List ของตัวแทนจำหน่าย และมีเงื่อนไขการค้าที่สามารถเทีบเคียงได้กับลูกค้ารายอื่น จึงพิจารณาเห็นว่ารายการดังกล่าวมีความเหมาะสมและสมเหตุสมผล |
| SNPS | SBT | * รายได้จากการขาย * ลูกหนี้การค้า | 3.78  - | -  - | SNPS ขายสินค้าให้แก่ SBT เพื่อนำไปจำหน่ายให้แก่ลูกค้าโดยราคาขายสินค้าให้แก่ SBT เป็นราคาต้นทุนที่เกิดขึ้นจริงบวกอัตรากำไรขั้นต้นร้อยละ 5 และมีเงื่อนไขการค้าปกติ  ทั้งนี้ SBT อยู่ระหว่างเลิกกิจการ และได้โอนลูกค้ามาให้ SNPS ตั้งแต่วันที่ 1 มกราคม 2566 แล้ว จึงไม่มีรายการขายสินค้าให้แก่ SBT เกิดขึ้นอีกในอนาคต | การทำรายการดังกล่าวเป็นการดำเนินธุรกิจตามปกติของ SNPS และเป็นความจำเป็นที่เกิดขึ้นในระหว่างการโอนย้ายลูกค้ามาที่บริษัทฯ โดยราคาขายสินค้าดังกล่าวเป็นราคาที่ทำให้บริษัทฯ มีกำไรในระดับที่เหมาะสม และมีเงื่อนไขการค้าปกติ จึงพิจารณาเห็นว่ารายการดังกล่าวมีความเหมาะสมและสมเหตุสมผล |
| SI | NS | * รายได้จากการขาย * ลูกหนี้การค้า | 0.07  - | -  - | SI ขายชุดตรวจ ATK ให้แก่ NS โดยราคาขายสินค้าดังกล่าวสามารถเทียบเคียงได้กับการทำรายการกับบุคคลภายนอก และมีเงื่อนไขการค้าปกติ | การทำรายการดังกล่าวเป็นการดำเนินธุรกิจตามปกติของ SI โดยราคาขายสินค้าสามารถเทียบเคียงได้กับการทำรายการกับบุคคลภายนอก และมีเงื่อนไขการค้าปกติ จึงพิจารณาเห็นว่ารายการดังกล่าวมีความเหมาะสมและสมเหตุสมผล |
| SI | TLP | * รายได้จากการขาย * ลูกหนี้การค้า | 37.01  7.61 | 18.73  6.72 | SI รับจ้างผลิตและขายสินค้ากลุ่มเครื่องสำอางและเวชสำอางให้แก่ TLP, NTR, BE, ENV โดยราคาขายสินค้าดังกล่าวสามารถเทียบเคียงได้กับการทำรายการกับบุคคลภายนอก และมีเงื่อนไขการค้าปกติ | การทำรายการดังกล่าวเป็นการดำเนินธุรกิจตามปกติของ SI โดยราคาขายสินค้าสามารถเทียบเคียงได้กับการทำรายการกับบุคคลภายนอก และมีเงื่อนไขการค้าปกติ จึงพิจารณาเห็นว่ารายการดังกล่าวมีความเหมาะสมและสมเหตุสมผล |
| SI | NTR | * รายได้จากการขาย * ลูกหนี้การค้า | 11.85  0.14 | 4.63  0.47 |
| SI | BE | * รายได้จากการขาย * ลูกหนี้การค้า | 0.32  0.13 | -  - |
| SI | ENV | * รายได้จากการขาย * ลูกหนี้การค้า | 0.42  0.09 | 0.34  0.09 |
| SI | SS | * รายได้จากการขาย * ลูกหนี้การค้า | 0.20  0.08 | -  0.08 | SI ขาย Cannabis Leaf Infusion Madam Thai Herb และยาสารสกัดฟ้าทะลายโจรมาดามไทเฮิร์บ ให้แก่ SS โดยราคาขายสินค้าดังกล่าวสามารถเทียบเคียงได้กับการทำรายการกับบุคคลภายนอก และมีเงื่อนไขการค้าปกติ | การทำรายการดังกล่าวเป็นการดำเนินธุรกิจตามปกติของ SI โดยราคาขายสินค้าสามารถเทียบเคียงได้กับการทำรายการกับบุคคลภายนอก และมีเงื่อนไขการค้าปกติ จึงพิจารณาเห็นว่ารายการดังกล่าวมีความเหมาะสมและสมเหตุสมผล |
| SI | DSA | * รายได้จากการขาย * ลูกหนี้การค้า | 0.12  - | 0.41  - | SI ขายชุดตรวจ ATK และยาสารสกัดฟ้าทะลายโจรมาดามไทเฮิร์บ ให้แก่ DSA โดยราคาขายสินค้าดังกล่าว สามารถเทียบเคียงได้กับการทำรายการกับบุคคลภายนอก และมีเงื่อนไขการค้าปกติ |
| SNPS, SI, WELL | ผู้บริหาร | * รายได้จากการขาย * ลูกหนี้การค้า | 0.04  - | 0.04  - | กลุ่มบริษัทฯ มีการขายสินค้าให้แก่ผู้บริหาร ซึ่งเป็นสวัสดิการที่กลุ่มบริษัทฯ ให้กับพนักงานทุกคน โดยเงื่อนไขต่างๆ ที่ผู้บริหารได้รับเป็นเงื่อนไขเดียวกับที่พนักงานทุกคนได้รับ นอกจากนี้ กลุ่มบริษัทฯ มีการจัดทำระเบียบปฏิบัติเกี่ยวกับสวัสดิการพนักงานไว้เป็นลายลักษณ์อักษรอย่างชัดเจน | การทำรายการดังกล่าวเป็นสวัสดิการที่กลุ่มบริษัทฯ ให้กับพนักงานทุกคน โดยเงื่อนไขต่างๆ ที่ผู้บริหารได้รับเป็นเงื่อนไขเดียวกับที่พนักงานทุกคนได้รับ จึงพิจารณาเห็นว่ามีความเหมาะสม |
| **รายการให้บริการ** | | | | | | |
| SNPS | SBT | * รายได้จาการให้บริการ | 0.22 | 0.09 | SNPS ให้บริการจัดทำบัญชีแก่ SBT โดยมีค่าบริการ (รวม VAT) 20,000 บาทต่อเดือน สัญญามีอายุ 1 ปี ระหว่างวันที่ 20 กุมภาพันธ์ และสิ้นสุดวันที่ 20 กุมภาพันธ์ของปีถัดไป โดยสัญญาฉบับล่าสุด เริ่มตั้งแต่วันที่ 20 กุมภาพันธ์ 2566 และสิ้นสุดวันที่ 20 กุมภาพันธ์ 2567 ในการคิดค่าบริการดังกล่าว SNPS พิจารณาจากต้นทุนบวกด้วยอัตรากำไรที่เหมาะสม | การทำรายการดังกล่าวเกิดขึ้นจากการบริหารจัดการบุคลากรให้เกิดประสิทธิภาพ และค่าบริการคิดตามต้นทุนที่เกิดขึ้นจริงบวกด้วยอัตรากำไรที่เหมาะสม จึงพิจารณาเห็นว่ารายการดังกล่าวมีความเหมาะสมและสมเหตุสมผล |
| SNPS | NS | * รายได้จากการให้บริการ | 0.05 | 0.03 | SNPS ให้บริการบรรจุสินค้า (Repack) และตรวจวิเคราะห์สินค้าให้แก่ NS โดยค่าบริการที่คิดจาก NS สามารถเทียบเคียงได้กับการทำรายการกับบุคคลภายนอก และมีเงื่อนไขการค้าปกติ | การทำรายการดังกล่าวเป็นการดำเนินธุรกิจตามปกติของ SNPS และ SI โดยค่าบริการที่คิดจากบริษัทที่เกี่ยวข้องสามารถเทียบเคียงได้กับการทำรายการกับบุคคลภายนอก และมีเงื่อนไขการค้าปกติ จึงพิจารณาเห็นว่ารายการดังกล่าวมีความเหมาะสมและสมเหตุสมผล |
| SI | TLP | * รายได้จากการให้บริการ | 0.07 | 0.02 | SI ให้บริการต่อทะเบียนสินค้าให้แก่ TLP โดยค่าบริการที่คิดจาก TLP สามารถเทียบเคียงได้กับการทำรายการกับบุคคลภายนอก และมีเงื่อนไขการค้าปกติ นอกจากนี้ TLP มีการขอสินค้าตัวอย่างเกินกว่ามาตรฐานที่ SI ให้แก่ลูกค้า จึงมีการคิดค่าบริการสินค้าตัวอย่างจาก TLP โดยมีอัตรากำไรขั้นต้นที่สามารถเทียบเคียงได้กับการทำรายการกับบุคคลภายนอก และมีเงื่อนไขการค้าปกติ |
| SI | NTR | * รายได้จากการให้บริการ | 0.03 | 0.005 | SI ให้บริการต่างๆ แก่ NTR เช่น การขึ้นทะเบียนสินค้าและต่อทะเบียนสินค้ากับอย. รวมถึงการออก Certificate of Free Sale เป็นต้น โดยค่าบริการที่คิดจาก NTR สามารถเทียบเคียงได้กับการทำรายการกับบุคคล ภายนอก และมีเงื่อนไขการค้าปกติ นอกจากนี้ NTR มีการขอสินค้าตัวอย่างเกินกว่ามาตรฐานที่ SI ให้แก่ลูกค้า จึงมีการคิดค่าบริการสินค้าตัวอย่างจาก NTR โดยมีอัตรากำไรขั้นต้นที่สามารถเทียบเคียงได้กับการทำรายการกับบุคคลภายนอก และมีเงื่อนไขการค้าปกติ | การทำรายการดังกล่าวเป็นการดำเนินธุรกิจตามปกติของ SI โดยค่าบริการที่คิดจากบริษัทที่เกี่ยวข้องสามารถเทียบเคียงได้กับการทำรายการกับบุคคลภายนอก และมีเงื่อนไขการค้าปกติ จึงพิจารณาเห็นว่ารายการดังกล่าวมีความเหมาะสมและสมเหตุสมผล |
| SI | ALL | * รายได้จากการให้บริการ | 0.006 | - | SI ให้บริการออกบาร์โค้ดให้แก่ ALL โดยค่าบริการที่คิดจาก ALL สามารถเทียบเคียงได้กับการทำรายการกับบุคคล ภายนอก และมีเงื่อนไขการค้าปกติ |  |
| SI | ENV | * รายได้จากการให้บริการ | 0.006 | - | SI ให้บริการพัฒนาสูตรสินค้าให้แก่ ENV โดยค่าบริการที่คิดจาก ENV สามารถเทียบเคียงได้กับการทำรายการกับบุคคลภายนอก และมีเงื่อนไขการค้าปกติ |  |
| **รายการให้เช่าพื้นที่** | | | | | | |
| SNPS | SBT | * รายได้ค่าเช่า | 0.54 | 0.22 | SNPS ให้ SBT เช่าพื้นที่โรงงานของบริษัทฯ เนื้อที่ 400 ตาราเมตร เลขที่ 700/364 หมู่ที่ 6 ตำบลหนองไม้แดง อำเภอเมืองชลบุรี จังหวัดชลบุรี เพื่อใช้เป็นสำนักงานของ SBT สัญญาเช่ามีอายุ 1 ปี เริ่มตั้งแต่วันที่ 1 ตุลาคม 2565 ถึงวันที่ 30 กันยายน 2566 ในอัตราค่าเช่าเดือนละ 48,000 บาท (รวม VAT) โดยอัตราค่าเช่าดังกล่าวสามารถเทียบเคียงได้กับอัตราค่าเช่าของพื้นที่บริเวณใกล้เคียงกัน และมีเงื่อนไขการค้าปกติ | การทำรายการดังกล่าวเป็นการให้เช่าอสังหาริม ทรัพย์ โดยค่าเช่าที่ SNPS ได้รับจาก SBT สามารถเทียบเคียงได้กับอัตราค่าเช่าพื้นที่บริเวณใกล้เคียงกัน และมีเงื่อนไขการค้าปกติ จึงพิจารณาเห็นว่ามีความเหมาะสมและสมเหตุสมผล |
| **รายการซื้อสินค้าและบริการ** | | | | | | |
| SNPS | NS | * ซื้อสินค้า * เจ้าหนี้การค้า | 1.51  0.19 | 1.46  0.07 | SNPS ซื้อสินค้าประเภทสารเคมีจาก NS เพื่อให้บริการแก่ลูกค้าได้อย่างครอบคลุม โดยราคาที่ซื้อวัตถุดิบดังกล่าวสามารถเทียบเคียงได้กับหรือต่ำกว่าราคาที่ซื้อจากบุคคลภายนอก และมีเงื่อนไขการค้าปกติ | การทำรายการดังกล่าวเป็นการดำเนินธุรกิจตามปกติของ SNPS โดยราคาซื้อสินค้าสามารถเทียบเคียงได้กับหรือต่ำกว่าการทำรายการกับบุคคลภายนอก และมีเงื่อนไขการค้าปกติ จึงพิจารณาเห็นว่ารายการดังกล่าวมีความเหมาะสมและสมเหตุสมผล |
| SNPS | SBT | * ซื้อสินค้า * เจ้าหนี้การค้า | 0.45  - | 3.51  1.08 | ในปี 2565 SNPS ซื้อวัตถุดิบประเภทยีสต์จาก SBT เพื่อนำมาใช้ผลิตสินค้าให้แก่ลูกค้า โดยราคาที่ซื้อวัตถุดิบดังกล่าวต่ำกว่าราคาที่ซื้อจากบุคคลภายนอก และมีเงื่อนไขการค้าปกติ  จากการที่ SBT อยู่ระหว่างการเลิกกิจการ บริษัทฯ จึงมีการซื้อสต็อกสินค้าจาก SBT เพื่อนำมาจำหน่ายให้แก่ลูกค้า ทั้งนี้ บริษัทฯ คาดว่า SBT จะสามารถจำหน่ายสต็อกสินค้าที่เหลืออยู่ทั้งหมดภายในปี 2566 โดยราคาที่ซื้อวัตถุดิบดังกล่าวเป็นราคาที่ทำให้บริษัทฯ มีกำไรในระดับที่เหมาะสม และมีเงื่อนไขการค้าปกติ | การทำรายการดังกล่าวเป็นการดำเนินธุรกิจตามปกติของ SNPS โดยราคาซื้อสินค้าในปี 2565 ต่ำกว่าการทำรายการกับบุคคลภายนอก ในขณะที่ราคาซื้อสินค้าในงวดหกเดือนแรกปี 2566 เป็นราคาที่ทำให้บริษัทฯ มีกำไรในระดับที่เหมาะสม และมีเงื่อนไขการค้าปกติ จึงพิจารณาเห็นว่ารายการดังกล่าวมีความเหมาะสมและสมเหตุสมผล |
| SI | NS | * ซื้อสินค้า * เจ้าหนี้การค้า | 9.63  1.98 | 8.32  1.21 | SI ซื้อวัตถุดิบสารเคมีประเภทต่างๆ จาก NS เพื่อนำมาใช้ในการผลิตสินค้า โดยราคาที่ซื้อวัตถุดิบดังกล่าวสามารถเทียบเคียงได้กับหรือต่ำกว่าราคาที่ซื้อจากบุคคล ภายนอก และมีเงื่อนไขการค้าปกติ | การทำรายการดังกล่าวเป็นการดำเนินธุรกิจตามปกติของ SI โดยราคาซื้อสินค้าหรือบริการสามารถเทียบเคียงได้กับหรือต่ำกว่าการทำรายการกับบุคคลภายนอก และมีเงื่อนไขการค้าปกติ จึงพิจารณาเห็นว่ารายการดังกล่าวมีความเหมาะสมและสมเหตุสมผล |
| SI | TLP | * ซื้อสินค้า * เจ้าหนี้การค้า | 0.002  - | -  - | SI ซื้อวัตถุดิบประเภทสารสกัดจาก TLP เพื่อนำมาใช้ในการผลิตสินค้าสูตรใหม่ให้แก่ TLP โดยในการผลิตสินค้าล็อตแรก ผู้จัดหาวัตถุดิบ (Vendor) ไม่สามารถจัดหาวัตถุดิบให้ SI ได้ทันตามกำหนด SI จึงจำเป็นต้องสั่งซื้อวัตถุดิบด้งกล่าวจาก TLP โดยราคาที่ซื้อวัตถุดิบดังกล่าวเป็นราคาที่ต่ำกว่าราคาที่ซื้อจากบุคคลภายนอก และมีเงื่อนไขการค้าปกติ | การทำรายการดังกล่าวเป็นการดำเนินธุรกิจตามปกติของ SI โดยราคาซื้อสินค้าหรือบริการสามารถเทียบเคียงได้กับหรือต่ำกว่าการทำรายการกับบุคคลภายนอก และมีเงื่อนไขการค้าปกติ จึงพิจารณาเห็นว่ารายการดังกล่าวมีความเหมาะสมและสมเหตุสมผล |
| SI | KLAB | * ซื้อบริการ * เจ้าหนี้การค้า | 0.003  - | 0.006  - | SI ใช้บริการตรวจวัดค่า SPF จาก KLAB โดยค่าบริการดังกล่าวสามารถเทียบเคียงได้กับการใช้บริการจากบุคคลภายนอก และมีเงื่อนไขการค้าปกติ |
| **รายการกู้ยืมเงิน** | | | | | | |
| SNPS | SNI | เงินกู้ยืมต้นงวด  เพิ่มขึ้นระหว่างงวด  ชำระคืนระหว่างงวด  เงินกู้ยืมปลายงวด  ดอกเบี้ยจ่าย  ค่าใช้จ่ายค้างจ่าย | -  83.00  (83.00)  -  0.84  - | -  -  -  -  -  - | SNPS กู้ยืมเงินจาก SNI เพื่อนำมาใช้ในการปรับโครง สร้างกลุ่มบริษัทฯ โดยอัตราดอกเบี้ยที่ SNPS จ่ายให้แก่ SNI ต่ำกว่าอัตราดอกเบี้ยเงินกู้ยืมที่ SNPS ได้รับจากธนาคารพาณิชย์  ทั้งนี้ SNPS ชำระคืนเงินกู้ยืมให้แก่ SNI ทั้งจำนวนแล้ว เมื่อวันที่ 1 พฤศจิกายน 2565 | การกู้ยืมเงินดังกล่าวเกิดขึ้นเพื่อใช้ในการปรับโครงสร้างกลุ่มบริษัทฯ และอัตราดอกเบี้ยที่จ่ายต่ำกว่าอัตราดอกเบี้ยเงินกู้ยืมที่ SNPS และ SI ได้รับจากธนาคารพาณิชย์ จึงพิจารณาเห็นว่ารายการดังกล่าวมีความเหมาะสมและสมเหตุสมผล |
| SI | SNI | เงินกู้ยืมต้นงวด  เพิ่มขึ้นระหว่างงวด  ชำระคืนระหว่างงวด  เงินกู้ยืมปลายงวด  ดอกเบี้ยจ่าย  ค่าใช้จ่ายค้างจ่าย | 191.00  -  -  191.00  3.15  3.15 | 191.00  -  (191.00)  -  5.36  - | SI กู้ยืมเงินจาก SNI เพื่อนำมาใช้ในการปรับโครงสร้างกลุ่มบริษัทฯ โดยอัตราดอกเบี้ยที่ SI จ่ายให้แก่ SNI ต่ำกว่าอัตราดอกเบี้ยเงินกู้ยืมที่ SI ได้รับจากธนาคารพาณิชย์  ทั้งนี้ SI ชำระคืนเงินกู้ยืมให้แก่ SNI ทั้งจำนวนแล้ว เมื่อวันที่ 29 มิถุนายน 2566 |
| SI | รศ.ดร.พรรณวิภา กฤษฎาพงษ์ | เงินกู้ยืมต้นงวด  เพิ่มขึ้นระหว่างงวด  ชำระคืนระหว่างงวด  เงินกู้ยืมปลายงวด  ดอกเบี้ยจ่าย  ค่าใช้จ่ายค้างจ่าย | 45.09  -  (25.09)  20.00  0.43  0.37 | 20.00  -  (20.00)  -  0.39  - | SI กู้ยืมเงินจากรศ.ดร.พรรณวิภา กฤษฎาพงษ์ เพื่อใช้เป็นเงินทุนหมุนเวียนในกิจการ โดยอัตราดอกเบี้ยที่ SI จ่ายให้แก่รศ.ดร.พรรณวิภา กฤษฎาพงษ์ ต่ำกว่าอัตราดอกเบี้ยเงินกู้ยืมที่ได้จากธนาคารพาณิชย์ และ SI ได้ชำระคืนเงินกู้ยืมทั้งหมดแล้วเมื่อวันที่ 19 มกราคม 2566  ทั้งนี้ บริษัทฯ ไม่มีนโยบายในการกู้ยืมเงินจากกรรมการเพื่อนำมาใช้เป็นเงินทุนหมุนเวียนของบริษัทฯ อีกในอนาคต | การกู้ยืมเงินดังกล่าวเกิดขึ้นจากความจำเป็นเร่งด่วนในการดำเนินธุรกิจ เพื่อใช้เป็นเงินทุนหมุนเวียนในการการดำเนินธุรกิจ และอัตราดอกเบี้ยที่จ่ายต่ำกว่าอัตราดอกเบี้ยเงินกู้ยืมที่ได้จากธนาคารพาณิชย์ จึงพิจารณาเห็นว่ารายการดังกล่าวมีความเหมาะสมและสมเหตุสมผล |
| **รายการค้ำประกัน** | | | | | | |
| SNPS  SI  KI | รศ.ดร.พรรณวิภา กฤษฎาพงษ์ | - วงเงินสินเชื่อ  - ยอดเงินกู้ที่เบิกใช้ | 385.00  5.19 | 385.00  3.51 | รศ.ดร.พรรณวิภา กฤษฎาพงษ์ ได้เข้าค้ำประกันส่วนตัวสำหรับเงินกู้ยืมจากธนาคารพาณิชย์ โดยไม่มีการคิดค่า ตอบแทนการค้ำประกันเงินกู้ยืมดังกล่าวจากกลุ่มบริษัทฯ | การค้ำประกันของรศ.ดร.พรรณวิภา กฤษฎาพงษ์ และดร.ธีรญา กฤษฎาพงษ์ เกิดขึ้นเนื่องจากความจำเป็นเพื่อก่อให้เกิดประโยชน์ต่อกลุ่มบริษัทฯ ในการขอวงเงินสินเชื่อจากธนาคารพาณิชย์เพื่อนำมาใช้เป็นเงินทุนในการประกอบธุรกิจของบริษัทฯ |
| SNPS  SI  KI | ดร.ธีรญา กฤษฎาพงษ์ | - วงเงินสินเชื่อ  - ยอดเงินกู้ที่เบิกใช้ | 397.72  14.00 | 395.34  8.68 | ดร.ธีรญา กฤษฎาพงษ์ ได้เข้าค้ำประกันส่วนตัวสำหรับเงิน กู้ยืมจากธนาคารพาณิชย์ โดยไม่มีการคิดค่าตอบแทนการค้ำประกันเงินกู้ยืมดังกล่าวจากกลุ่มบริษัทฯ |
| SI | SNI | - วงเงินสินเชื่อ  - ยอดเงินกู้ที่เบิกใช้ | -  - | 130.00  130.00 | SNI ได้เข้าค้ำประกันส่วนตัวสำหรับเงินกู้ยืมจากธนาคารพาณิชย์ โดยไม่มีการคิดค่าตอบแทนการค้ำประกันเงินกู้ยืมดังกล่าวจากกลุ่มบริษัทฯ | การค้ำประกันของ SNI เกิดขึ้นเนื่องจากความจำเป็นเพื่อก่อให้เกิดประโยชน์ต่อกลุ่มบริษัทฯ ในการขอวงเงินสินเชื่อจากธนาคารพาณิชย์ |

### 9.2.3 มาตรการและขั้นตอนการทำรายการระหว่างกันหรือรายการที่เกี่ยวโยงกัน

ในการทำรายการที่เกี่ยวโยงกันของบริษัทฯ หรือบริษัทย่อย บริษัทฯ จะปฏิบัติตามข้อบังคับของบริษัท กฎหมายว่าด้วยหลักทรัพย์และตลาดหลักทรัพย์รวมทั้งข้อบังคับ ประกาศ คำสั่ง หรือข้อกำหนดของคณะกรรมการกำกับหลักทรัพย์และตลาดหลักทรัพย์ คณะกรรมการกำกับตลาดทุน ตลาดหลักทรัพย์แห่งประเทศไทย (“ตลาดหลักทรัพย์ฯ”) และหน่วยงานอื่นใดที่เกี่ยวข้อง ตลอดจนปฏิบัติตามข้อกำหนดเกี่ยวกับการเปิดเผยข้อมูลการทำรายการที่เกี่ยวโยงกันตามหลักเกณฑ์ที่กำหนดไว้ภายใต้ข้อบังคับ ประกาศ คำสั่ง หรือข้อกำหนดดังกล่าว รวมถึงมาตรฐานการรายงานทางการเงินที่กำหนดโดยสภาวิชาชีพบัญชีในพระราชูปถัมภ์ และหลักเกณฑ์อื่นที่เกี่ยวข้อง ทั้งนี้ ผู้ที่มีส่วนได้เสียจะไม่สามารถเข้ามามีส่วนร่วมในการพิจารณาอนุมัติรายการดังกล่าวได้

* 1. **การทำรายการที่เกี่ยวโยงกันซึ่งเป็นข้อตกลงทางการค้าที่มีเงื่อนไขการค้าโดยทั่วไป**

คณะกรรมการบริษัทฯ ได้อนุมัติเป็นหลักการให้ฝ่ายจัดการสามารถอนุมัติการทำรายการที่เกี่ยวโยงกันซึ่งเป็นธุรกิจปกติหรือรายการสนับสนุนธุรกิจปกติ ที่มีข้อตกลงทางการค้าที่มีเงื่อนไขการค้าโดยทั่วไประหว่างบริษัทและ/หรือบริษัทย่อย กับกรรมการ ผู้บริหาร หรือบุคคลที่มีความเกี่ยวข้องของบริษัทได้ หากรายการดังกล่าวนั้นมีข้อตกลงทางการค้าในลักษณะเดียวกับที่วิญญูชนจะพึงกระทำกับคู่สัญญาทั่วไปในสถานการณ์เดียวกันด้วยอำนาจต่อรองทางการค้าที่ปราศจากอิทธิพลในการที่ตนมีสถานะเป็นกรรมการ ผู้บริหาร หรือบุคคลที่มีความเกี่ยวข้อง (แล้วแต่กรณี) ทั้งนี้ บริษัทจะจัดทำรายงานสรุปการทำธุรกรรมรายการระหว่างกันหรือรายการที่เกี่ยวโยงกัน เพื่อรายงานในที่ประชุมคณะกรรมการตรวจสอบของบริษัท และการประชุมคณะกรรมการบริษัทในทุกไตรมาส เพื่อให้เป็นไปตามกฎหมายว่าด้วยหลักทรัพย์และตลาดหลักทรัพย์ ข้อบังคับ ประกาศ คำสั่ง หรือข้อกำหนดของสำนักงานกำกับหลักทรัพย์และตลาดหลักทรัพย์ คณะกรรมการกำกับตลาดทุน และตลาดหลักทรัพย์ฯ

* 1. **การทำรายการที่เกี่ยวโยงกันอื่นๆ**

###### *บริษัทฯ มีการกำหนดมาตรการในการเข้าทำรายการระหว่างกันของบริษัทฯ และบริษัทย่อยกับบุคคลที่อาจมีความขัดแย้ง โดยจะจัดให้คณะกรรมการตรวจสอบเป็นผู้ให้ความเห็นเกี่ยวกับความจำเป็นของการเข้าทำรายการ ความสมเหตุสมผล และความเหมาะสมด้านราคาของรายการนั้น โดยพิจารณาจากเงื่อนไขต่างๆ ให้เป็นไปตามลักษณะการดำเนินการค้าปกติในราคาตลาด ซึ่งสามารถเปรียบเทียบได้กับราคาที่เกิดขึ้นกับบุคคลภายนอก ในกรณีที่คณะกรรมการตรวจสอบไม่มีความชำนาญในการพิจารณารายการระหว่างกันที่อาจเกิดขึ้น บริษัทฯ จะให้บุคคลที่มีความรู้ความชำนาญพิเศษ เช่น ผู้สอบบัญชี ผู้ประเมินราคาทรัพย์สิน สำนักกฎหมาย เป็นต้น ที่เป็นอิสระจากบริษัทฯ และบุคคลที่อาจมีความขัดแย้งเป็นผู้ให้ความเห็นเกี่ยวกับรายการระหว่างกันดังกล่าว เพื่อนำไปใช้ประกอบการตัดสินใจของคณะกรรมการตรวจสอบ เพื่อให้คณะกรรมการตรวจสอบนำเสนอต่อที่ประชุมคณะกรรมการ หรือผู้ถือหุ้น ตามแต่กรณี*

นอกจากนี้ บริษัทฯ จะเปิดเผยข้อมูลเกี่ยวกับรายการที่เกี่ยวโยงกันตามหลักเกณฑ์และกฎหมายที่เกี่ยวข้องกำหนดไว้ในรายงาน 56-1 One Report (รายงานประจำปี) และหมายเหตุประกอบงบการเงินที่ได้รับการตรวจสอบจากผู้สอบบัญชีของบริษัทฯ และ/หรือแบบรายงานอื่นใด (แล้วแต่กรณี)

### 9.2.4 นโยบายและแนวโน้มการทำรายการระหว่างกันในอนาคต

บริษัทฯ และ/หรือบริษัทย่อยอาจมีการทำรายการระหว่างกันในอนาคตอย่างต่อเนื่อง ซึ่งจะเป็นไปตามลักษณะการทำธุรกิจการค้าทั่วไป และจะมีการกำหนดนโยบายการเข้าทำรายการระหว่างกันอย่างชัดเจน โดยเป็นราคาและเงื่อนไขการค้าตามปกติของธุรกิจเช่นเดียวกับที่กำหนดให้กับบุคคล และ/หรือบริษัทที่ไม่เกี่ยวข้องกัน เช่น การซื้อหรือขาย การให้หรือรับบริการ และการให้เช่าพื้นที่ เป็นต้น โดยรายการระหว่างกันที่จะเกิดขึ้นนั้นเป็นไปเพื่อความจำเป็นในการดำเนินธุรกิจของบริษัทฯ และ/หรือบริษัทย่อย และเป็นไปเพื่อประโยชน์ของบริษัทฯ และ/หรือบริษัทย่อย ทั้งนี้ คณะกรรมการตรวจสอบจะพิจารณาตรวจสอบการปฏิบัติตามหลักเกณฑ์และให้ความเห็นถึงความสมเหตุสมผลของรายการที่เกิดขึ้นทุกไตรมาส อย่างไรก็ตาม สำหรับรายการระหว่างกันที่มิได้เป็นไปตามธุรกิจปกติที่อาจเกิดขึ้นในอนาคต บริษัทฯ จะจัดให้มีคณะกรรมการตรวจสอบเข้ามาสอบทานการปฏิบัติตามหลักเกณฑ์และแสดงเหตุผลในการทำรายการดังกล่าวก่อนที่บริษัทฯ หรือบริษัทย่อย จะเข้าทำรายการนั้นๆ โดยจะดำเนินการตามมาตรการและขั้นตอนการอนุมัติการทำรายการระหว่างกันตามที่ระบุข้างต้น